Datum: 05. 11. 2018

Spoštovani,

posredujemo vam odgovore na vprašanja gospodarskih subjektov za javno naročilo št. JHL-29/18 STORITVE NADZORNIKA SKLADNO Z GRADBENIM ZAKONOM PRI IZVAJANJU PROJEKTA KOMUNALNA IN PROMETNA UREDITEV OBMOČIJ SOČASNO Z GRADNJO KANALIZACIJE PO PROJEKTU ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA - DEL 3: DOGRADITEV JAVNE KANALIZACIJE V AGLOMERACIJAH V MOL VEČJIH OD 2000 PE, ki smo jih prejeli preko Portala javnih naročil.

VPRAŠANJE:

Spoštovani,
Glede na kratek rok za pripravo ponudbe, še zlasti za pripravo in pridobitev potrjenih referenc s strani naročnikov, vas prosimo za podaljšanje roka za oddajo ponudbe za 14 dni.

ODGOVOR:

Naročnik roka za oddajo ponudb ne bo podaljšal.

VPRAŠANJE:

1. Vprašanje
V razpisni dokumentaciji na strani 11 (3.1.3.1.) so zahteve za ponudnika sledeče:
»Ponudnik ali skupina ponudnikov v okviru skupne ponudbe, mora izpolnjevati pogoje za nadzornika v skladu z gradbeno zakonodajo ter se izkazati, da je v zadnjih petih (5) letih pred oddajo ponudbe, kot glavni izvajalec ali partner v skupnem izvajanju, strokovno in v skladu s pogodbenimi določili uspešno izvedel in zaključil:

* + Ena (1) uspešno zaključena storitev nadzora pri gradnji javne cestne in komunalne infrastrukture investicijske vrednosti najmanj 15 000.000 EUR brez DDV,
	+ Dve (2) uspešno zaključeni storitvi nadzora pri gradnji javne cestne in komunalne infrastrukture , in izpolnjujejo vse od naslednjih kriterijev (za posamezen objekt):

gradnja oziroma rekonstrukcija lokalne ali mestne ceste v dolžini najmanj 7 km s sočasno gradnjo javne komunalne infrastrukture, ki obsega najmanj:

* + gradnjo ali obnovo sanitarne ali padavinske kanalizacije v dolžini najmanj 7 km

gradnjo/obnovo javne razsvetljave v dolžini najmanj 1km.«

Ugotavljamo, da so referenčne zahteve zelo visoke, zato predlagamo, da poleg lokalnih in mestnih cest omogočite tudi ustreznost referenc na državnih cestah (AC, glavne in regionalne ceste).

2. vprašanje
Za vodja nadzora navajate enake zahteve kot za ponudnika, zato prosimo, da tudi na str. 13 v točki 3.1.3.3.1. omogočite, da so ustrezne reference tudi na državnih cestah (AC, glavnih in regionalnih cestah.

3. vprašanje
V točki 3.1.3.3.2 zahtevate, da ponudnik zagotovi pooblaščene inženirje (PI), hkrati pa v pogodbi navajate vodja nadzora (PI) ter nadzornike s področja gradbeništva, kot po starem ZGO odg. nadzornike posameznih del. Zaradi težav pri uvrstitvi nekaterih odg. nadzornikov posameznih del med Nadzorne inženirje in ne med PI predlagamo, da lahko ponudnik imenuje tako PI kot tudi Nadzorne inženirja z ustreznimi referencami kot ustrezne kadre.

4. vprašanje

Za nadzorne oz. pooblaščene inženirje (PI) v točki 3.1.3.3.2. zahtevate sledeče reference:
»Ponudnik mora zagotoviti naslednje pooblaščene inženirje, ki imajo v zadnjih petih (5) letih šteto od dneva objave obvestila o tem naročilu na Portalu javnih naročil, kot odgovorni nadzornik za področje:

1. gradbenih del (6 oseb)
	* vsak z vsaj eno (1) uspešno zaključeno storitvijo nadzora pri gradnji javne cestne in komunalne infrastrukture in izpolnjuje vse od naslednjih kriterijev:
		+ gradnja oziroma rekonstrukcija lokalne ali mestne ceste v dolžini najmanj 1 km s sočasno gradnjo javne komunalne infrastrukture, ki obsega najmanj:
			- gradnjo ali obnovo sanitarne ali padavinske kanalizacije v dolžini najmanj 1 km
			- gradnjo/obnovo javne razsvetljave.
2. elektro inštalacijskih del (2 osebi)
	* vsak z vsaj eno (1) uspešno zaključeno storitvijo nadzora pri gradnji elektrovodov in ulične javne razsvetljave v okviru gradnje cestne infrastrukture, v vrednosti najmanj 100.000,00 EUR.«

Po naših informacijah se je v zadnjem obdobju zlasti iz kohezijskih sredstev uredilo veliko kanalizacij oz. komunalne infrastrukture, vendar je bil pri teh objektih bil strošek javne razsvetljave neupravičen strošek, kar pomeni, da storitev nadzora ni vključevala javne razsvetljave.
Predlagamo, da se ta del referenčne zahteve izvzame, saj ga ne nadzira nadzornik gradbene ampak elektro stroke in ga mora ponudnik v ponudbi obvezno navesti.
Prosimo, da tudi tu omogočite ustreznost referenc na državnih (poleg lokalnih in mestnih cestah), saj se je večina investicij v komunalno infrastrukturo v preteklih letih nanašala na lokalne in državne ceste.

5. Vprašanje

V obrazcih na strani 52, 53 in 54 so navedene rubrike: Vodja del (ime in priimek), ki se po našem vedenju uporablja v funkciji izvedbe. Prosimo za proučitev oz. spremembo termina.

6. Vprašanje

Za vodja nadzora (RN str. 13, točka 3.1.3.3.1. zahtevate:

* ena (1) uspešno zaključena storitev nadzora pri gradnji javne cestne in komunalne infrastrukture investicijske vrednosti najmanj 15 000.000 EUR brez DDV,
* ena (1) uspešno zaključena storitev nadzora pri gradnji javne cestne in komunalne infrastrukture in izpolnjuje vse od naslednjih kriterijev:
	+ gradnja oziroma rekonstrukcija lokalne ali mestne ceste v dolžini najmanj 7 km s sočasno gradnjo javne komunalne infrastrukture, ki obsega najmanj:
		- gradnjo ali obnovo sanitarne ali padavinske kanalizacije v dolžini najmanj 7 km
		- gradnjo/obnovo javne razsvetljave v dolžini najmanj 1km.

Z enako obrazložitvijo kot pri vprašanju št. 4 predlagamo, da se nadzor nad gradnjo/obnovo javne razsvetljave v dolžini najmanj 1 km« črta.

ODGOVOR:

1. Naročnik bo kot ustrezne štel tudi reference na državnih cestah (AC, glavne in regionalne ceste).
2. Naročnik bo kot ustrezne štel tudi reference na državnih cestah (AC, glavne in regionalne ceste).
3. Ponudnik na funkcijo odgovornih nadzornikov iz področja gradbeno obrtniških del in elektro del lahko imenuje osebo, ki je vpisana v imenik IZS kot nadzorni inženir, (NI) ali pooblaščeni inženir (PI), pri čemer mora imenovana oseba ustrezati izpolnjevanju tudi ostalih referenčnih pogojev.
4. Črta se zadnja alinea 1. točke (gradnjo/obnovo javne razsvetljave), ostalih pogojev naročnik ne bo spreminjal.
5. Naročnik je uskladil izraze v obrazcih in jih v popravljeni razpisni dokumentaciji objavil na svoji spletni strani.
6. Črta se zadnja alinea (gradnjo/obnovo javne razsvetljave v dolžini najmanj 1km), ostalih pogojev naročnik ne bo spreminjal.

Odgovori na vprašanja so bili dne 05. 11. 2018 objavljeni tudi na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila